**Hyvät Kuuslahden koulun oppilaat ja vanhemmat**

Koulunkäynti on saatu vähitellen vauhtiin. Tällä hetkellä koulussamme opiskelee 53 reipasta koululaista. Toivotan vielä kerran tervetulleiksi kaikki oppilaat ja huoltajat tekemään yhteistyötä uuden kouluvuoden merkeissä.

Koulun lähiympäristö alkaa olla pikkuhiljaa lopullisessa muodossaan. Koulun kenttä valmistui jo viime lukuvuoden aikana ja kentän päätyyn tehtiin kevään lopuksi aita puron puoleiseen päätyyn. Myös joitakin istutuksia tehtiin vielä keväällä. Kesän aikana piha-alueelle rakennettiin miniareena, joka onkin ollut koulun alkupäivien ajan suosittu välituntisin. Kuuslahden vanhempainyhdistyksen toteuttama ranta-alueen kunnostus on edistynyt kesän aikana hyvälle mallille. Rantaan rakentuu vielä uimakopit ja wc ja beach volley -kentälle asennetaan verkko. Suuret kiitokset vanhempainyhdistyksen väelle ja kylän aktiivisille asukkaille rannan kunnostuksen hanketyöstä sekä talkoissa mukana olemisesta.

Valtio on myöntänyt kunnille tälle lukuvuodelle rahoitusta ”korona-kevään” vuoksi oppimisen tukemiseen ja oppimatta jääneiden asioiden kertaamiseen. Kuuslahden koulussa rahoitusta käytetään normaalia tehokkaampaan tukiopetukseen kaikissa luokissa. Tukiopetuksissa voidaan kerrata osittain viime kevään asioista, tukea lukutaitoa, mutta myös tehostaa oppimista tämän lukuvuoden asioissa. Tarpeen mukaan tukiopetuksen resurssia voidaan käyttää ainakin isommilla oppilailla myös läksyparkki-toimintaan, jos kotiin annetut tehtävät jäävät tekemättä tai niiden tekemiseen tarvitaan aikuisen apua. Ylimääräinen tukiopetuksen resurssi toteutetaan suurimmalta osin aamuisin 8.00 – 8.30. Tarkoituksena ei ole kuormittaa vain pientä oppilasjoukkoa usean aamun tukiopetuksella, vaan lisätukea voidaan antaa esim. pienissä ryhmissä koko luokalle

Laadukas ja monipuolinen perusopetus sekä yhteistyö kotien kanssa ovat kaikkein tärkeintä koulutyössä. Tämän lukuvuoden muita painopistealueita ovat:

1. **Innovatiivisten pedagogisten kokeilujen edistäminen koulussa (koko kunnan yhteinen tavoite):**

Viime keväänä opittuja uusia laitteita ja ohjelmistoja hyödynnetään edelleen opetuksessa (drive, docs, slides, meet) ja otetaan tehokkaammin käyttöön google -oppimisympäristön tarjoamat muutkin opetuksen välineet (classroom, forms). Koululla on opetuskäytössä myös kymmenen iPad –tablettia, joiden käyttämiseen oppimisen välineinä kouluttaudutaan ja otetaan osaksi eri oppiaineiden opetusta (esimerkiksi iMovie, Green Screen). Kouluttautumisessa ja opetusmenetelmien kokeiluissa tehdään yhteistyötä Pöljän ja Kehvon koulujen kanssa.

1. **Hyvät tavat**

Hyvät tavat aihealueeseen kuuluvia asioita painotetaan koko lukuvuoden ajan koulun arjessa. Tällaisia asioita ovat esimerkiksi tervehtiminen, kiittäminen ja toiset huomioiva käytös. Opetuksessa hyödynnetään myös kuraattorin tarjoamia palveluita (kaveritunti 3. luokalle ja sometunti 4. luokalle) sekä yhteistyökumppaneita (esim. Mannerheimin lastensuojeluliitto). Tavoitteen ympärille rakennetaan kahden päivän mittainen monialainen oppimiskokonaisuus viikolla 41.

1. **Arjen taitojen vahvistaminen**

Arjen taitoja opiskellaan eri oppiaineissa koko lukuvuoden ajan ikätaso huomioiden. Jokainen oppilas harjoittelee vähintään yhden uuden arjen taidon kuukausittain. Arjen taitoja harjoitellaan yhdessä kotien kanssa. Kodin roolina ei ole opettaa arjen taitoja, vaan ainoastaan kuitata kotona tehty tehtävä suoritetuksi. Arjen taidot on laaja käsite, joten rajaamme sen käsittämään tämän lukuvuoden tavoitteessa konkreettisia arjessa tarvittavia taitoja esimerkiksi petivaatteiden vaihtaminen, vaatehuolto, polkupyörän huolto, jälkien siivoaminen, pöydän kattaminen jne. Tavoitteen ympärille rakennetaan kolmeen päivän mittainen monialainen oppimiskokonaisuus kevätlukukaudella.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\BMFMS8SK\MC900232067[1].wmf]()

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\XUO0QFQY\MC900232524[1].wmf]()

**Mukavaa ja turvallista kouluvuotta kaikille!**

Kuuslahden koululla 23.8.2020

Olli Airaksinen

rehtori

**KUUSLAHDEN KOULUN LUKUVUOSI 2020-2021**

**HENKILÖKUNTA**

**Rehtori** Olli Airaksinen 5.-6. lk.

 olli.airaksinen@siilinjarvi.fi

 044 7401347

**Opettajat**  Anne Holopainen 1.-2. lk.

 anne.holopainen@siilinjarvi.fi

 Kirsi Tavasti 3.-4. lk.

 kirsi.tavasti@siilinjarvi.fi

 Heidi Penttinen Ruotsi (6.lk)

heidi.penttinen@siilinjarvi.fi

**Erityisopettaja** Lotta Salmi

lotta.salmi@siilinjarvi.fi

 044 740 1356

**Kuraattori** Anna-Maria Niskanen

 anna-maria.niskanen@siilinjarvi.fi

 044 740 1358

**Psykologi** Elisa Karvonen

 elisa.karvonen@siilinjarvi.fi

 044 740 2427

**Terveydenhoitaja** Vesta Hynynen

 vesta.hynynen@siilinjarvi.fi

 044 740 2417

**Koulunkäynnin** Maarit Jauhiainen

**ohjaajat** Eveliina Vinni

**Keittiö ja siivous** Silja Paananen

 044 740 1592

**Kiinteistönhuolto** Mika Savolainen

 044 740 1532

Puhelinnumero koululle 044 740 1346

IP-kerhon puhelinnumero 044 740 1342

Paras aika yhteydenottoihin ovat välitunnit.

Välituntien ajat ovat : 9.15-9.30

 11.15-11.45

 12.30-12.45

 13.30-13.45

**OPPILASMÄÄRÄT**

|  |  |  |  |  |
| --- | --- | --- | --- | --- |
| luokka-aste | tytöt | pojat | yhteensä | luokassa yhteensä |
| 1. | 2 | 5 | 7 | 1-2 luokassa oppilaita 13 |
| 2. | 3 | 1 | 4 |
| 3. | 6 | 3 | 9 | 3 luokassa oppilaita 17 |
| 4. | 9 | 7 | 16 | 4-6 luokassa oppilaita 24 |
| 5. | 4 | 10 | 14 |
| 6. | 0 | 3 | 3 |
| yht. | 24 | 29 | 53 | Koulun oppilasmäärä 54 |

**JOHTOKUNTA**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\R0GPE4H2\MC900283365[1].wmf]()Siilinjärven koulujen johtokunnat on lakkautettu keväällä 2019. Asiaa on käsitelty sivistyslautakunnassa (18.12.2018, §76), kunnanhallituksessa (11.2.2019, §23) ja päätetty valtuustossa (18.3.2019, §3).

Kunnanvaltuusto on päättänyt jakaa koulujen johtokuntien toimivaltaan kuuluvat tehtävät seuraavasti. Jatkossa koulujen järjestyssääntöihin tehtävistä muutoksista päättää sivistyslautakunta. Sivistysjohtaja hyväksyy opetussuunnitelmaan perustuvan lukuvuosisuunnitelman sekä hyväksyy koulukohtaisen opetussuunnitelman ja tuntijaon. Rehtorin vahvistaa oppilaskunnan ja koulussa pidettävien kerhojen säännöt.

**JÄRJESTYSSÄÄNNÖT**

Kuuslahden koulun johtokunta hyväksyi uudet järjestyssäännöt syksyllä 2015. Järjestyssäännöt valmisteltiin yhteistyössä koulun henkilökunnan ja oppilaiden kanssa. Syksyllä 2016 järjestyssääntöjä päivitettiin opetushallituksen ohjeistuksien mukaisiksi ja samalla niitä yhtenäistettiin Siilinjärven kunnan eri koulujen kesken.

**KUUSLAHDEN KOULUN JÄRJESTYSSÄÄNNÖT**

**NÄMÄ MUISTAN AINA**

* Käyttäydyn kaikkia kohtaan ystävällisesti ja kohteliaasti enkä kiusaa ketään.
* En kiroile.
* Pidän hyvää huolta yhteisistä välineistä, siivoan omat jälkeni sekä ilmoitan aiheutuneista vahingoista opettajalle.
* Pukeudun asiallisesti ja koulutyöhön tarkoituksenmukaisella tavalla.
* En saa julkaista toisesta otettua kuvaa tai videota ilman tämän lupaa missään julkisessa paikassa.
* En tuo kouluun kiellettyjä, vaarallisia tai koulutyössä tarpeettomia esineitä tai aineita.

**OPPITUNNIT SUJUVAT KUN**

* Tulen ajoissa tunnille.
* Olen tehnyt kotitehtäväni.
* Kuuntelen opettajaa.
* Keskityn omaan työhöni.
* Viittaan jos on asiaa tai kysyttävää.
* **![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\OXSVDRKY\MC900198134[1].wmf]()**Kannan vastuun työskentelystäni kaikissa oppimistilanteissa, esimerkiksi ryhmätöissä, projekteissa sekä itsenäisessä työskentelyssä.
* Käytän mobiililaitteita vain opettajan luvalla.

**VÄLITUNNILLA**

* Menen viivyttelemättä ulos.
* Otan kaikki mukaan peleihin ja leikkeihin, sekä toimin reilusti.
* Pysyn koulun alueella.

**RUOKARAUHA ALKAA JONOSSA**

* Arvostan ruokaa, maistan kaikkea ja otan sen verran kuin jaksan syödä.
* Noudatan ruokailussa hyviä tapoja.
* Palautan ruokailuvälineet siististi.
* Kiitän!

**KOULUMATKAKIN ON KOULUA**

* Kuljen koulumatkan noudattaen liikennesääntöjä ja hyviä tapoja.
* Taksissa käytän turvavyötä.
* Pyöräillessä käytän kypärää ja kiinnitän leukahihnan.

**JOS RIKON SÄÄNTÖJÄ, SIITÄ VOI OLLA SEURAAMUKSIA**

* Näiden sääntöjen rikkominen voi johtaa opetussuunnitelmassa ja laissa säädettyihin kurinpito- ja ojentamistoimiin.
* Kotitehtävänsä tekemättä jättänyt oppilas voidaan määrätä koulupäivän jälkeen suorittamaan tehtäviään.
* Opettaja voi ottaa häiritsevät tai vaaralliset esineet tai aineet tarvittaessa haltuunsa.

Nämä järjestyssäännöt ovat voimassa kaikessa koulun toiminnassa, myös kerhossa, retkillä ja leirikoulussa.

**TURVALLISEEN KOULUNKÄYNTIIN LIITTYVÄT SUUNNITELMAT**

Oppilaiden turvalliseen koulunkäyntiin liittyvät suunnitelmat on päivitetty lukuvuoden 2019-2020 aikana. Nämä suunnitelmat ovat *Suunnitelma oppilaiden suojaamiseksi väkivallalta, kiusaamiselta ja häirinnältä Siilinjärven peruskouluissa* sekä *Kasvatuskeskustelut ja kurinpidollisten keinojen käyttö Kuuslahden koulussa.* Suunnitelmat ovat julkisia ja luettavissa koulun peda.net sivuilta.

**KORONA-TILANTEEN VAATIMAT OHJEISTUKSET**

THL:n laatimat valtakunnalliset ohjeet sekä paikallisesti laaditut ohjeet kouluille ja huoltajille Korona-tilanteen vaatimista toimista päivittyvät tautitilanteen mukaan. Huoltajia tiedotetaan uusista sivistysjohtajan laatimista ohjeista wilma-viestein. Lukekaa ohjeistukset wilmassa ja toimikaa niiden mukaisesti.

Koulussa tärkein keino suojautua virukselta on tehostettu käsihygienia ja oikeanlainen tapa yskiä. Oppilaiden ruuhkautumista vältämme erityisesti välitunneilta tultaessa ja ruokaa jonotettaessa. Koulua aloitettaessa kaikki oppilaat opiskelevat omissa luokissa emmekä sekoita ryhmiä järjestämällä esimerkiksi yhteisiä päivänavauksia tai toimintapäiviä. Elokuussa laaditun ohjeistuksen mukaisesti voidaan tarvittaessa järjestää yhteistä toimintaa ulkona.

Syyskuun alussa on jaettu koteihin tiedote korona-tilanteen huomioimisesta koulunkäynnissä. Tiedote on luettavissa myös koulun peda.net sivuilta <https://peda.net/siilinjarvi/kuuslahti>

**KODIN JA KOULUN VÄLINEN YHTEISTYÖ JA TIEDOTTAMINEN**

Kodin ja koulun välisessä yhteistyössä ensisijainen tiedottamisen kanava on wilma. Wilma-viestien lisäksi on joissain tapauksissa tarpeellista keskustella asiasta soittamalla. Huoltajat ovat myös tervetulleita koululle keskustelemaan oppilaan asioista opettajan kanssa.

Juhlat ja erilaiset tapahtumat kuuluvat koulutyöhön. Tämän lukuvuoden aikana yhteisten tapahtumien järjestämisessä sekä koulun sisäisissä toimissa noudatetaan THL:n ja sivistysjohtajan laatimia ohjeita kouluille. Lukuvuotta aloitettaessa ei kouluilla ole lupa järjestää yhteisiä juhlia tai muita tapahtuma ja huoltajien vierailut koululla pyritään pitämään mahdollisimman vähäisenä. Huoltajien on mahdollista tulla koululle kuitenkin esimerkiksi oppilaan palaveriin tai opettajan kanssa sovittuun tapaamiseen. Korona-ohjeistuksia päivitetään tilanteen mukaan ja uusista ohjeista tiedotetaan huoltajia wilma-viestein.

Huoltajia tiedotetaan koulun tapahtumista Kuuslahden kuulumiset -tiedotuslehtisellä, joka lähetetään jokaiseen kotiin kuukauden ensimmäisten päivien aikana. Tiedote kannattaa laittaa kotona seinälle tai jääkaapin oveen, sillä siihen on koottu esimerkiksi tulevan kuukauden tärkeät päivät -osio.

Myös koulun peda.net sivuilta löytyy ajankohtaista tietoa koulun asioista. Sähköinen kalenteri päivittyy sitä mukaa, kun tulevat tapahtumat ovat tiedossa. Myös tiedotuslehtisen asiat päivittyvät kuukausittain peda.net sivuille ja rehtorin palsta -välilehdeltä löytyy kuukausitiedote kokonaisuudessaan sähköisessä muodossa.

**POISSAOLOISTA ILMOITTAMINEN**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\G7NTI3XV\MC900430127[1].wmf]()Oppilaan sairastuessa **huoltajan tulee ilmoittaa kouluun** oppilaan poissaolosta **ensimmäisenä poissaoloaamuna** ja sopia opettajan kanssa esimerkiksi kotiläksyjen hoidosta. Sairauspoissaoloissa noudatetaan korona-tilanteen vuoksi sivistysjohtajan laatimia ohjeita, jotka löytyvät huoltajien wilmasta.

Mikäli lapsi on muun syyn esimerkiksi matkan vuoksi poissa vähintään yhden koulupäivän, huoltajan tulee anoa lomaa wilmassa olevalla anomuksella. Loma-anomus löytyy wilmasta Hakemukset ja päätökset -välilehdeltä, josta valitaan kohta: Tee uusi hakemus. Loman edellytyksenä on, että oppilas hoitaa vastaavat koulutehtävät itsenäisesti. Loman myöntää poissaolon pituudesta riippuen oma opettaja (1-3 päivää) tai rehtori (yli 3 päivää).

**KOULUKULJETUKSET**

Kunta järjestää perusopetuksen 32§:n sekä sivistyslautakunnan ohjeiden mukaan kuljetuksen sitä tarvitseville oppilaille. Lukuvuodella 2019-2020 kuljetus järjestetään Kuopion Tila-auton taksilla.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\OXSVDRKY\MC900334616[1].wmf]()Koulukyyditystä käyttävien oppilaiden **huoltajan tulee ilmoittaa suoraan taksille** oppilaan poissaolosta. Mikäli oppilas ei käytä koulun jälkeen kyyditystä, oppilaan tulee itse ilmoittaa taksille, että ei tule kyytiin.

Taksikuljetuksessa kulkevat vain ne oppilaat, joille maksuton koulukuljetus on myönnetty. Kavereita ei voi ottaa kyytiin koulutaksiin istumapaikkojen rajallisen määrän vuoksi. Huoltajilla on mahdollisuus halutessaan tehdä sopimus liikennöitsijän kanssa säännöllisestä koulukuljetuksesta (koulutaksilla) oppilaalle, jolla ei ole oikeutta maksuttomaan koulukuljetukseen. Sopimus tehdään sovitulle ajanjaksolle, oppilas merkitään kuljetusaikatauluun ja kuljetuksesta veloitetaan lasten bussilipun hinta. Tällainen järjestely on käytössä, jos samasta osoitteesta on järjestetty kuljetus sisarukselle.

Kuljetusasioissa yhteyshenkilöitä ovat:
Olli Airaksinen, rehtori: p. 044 740 1347
Nanna Nevalainen, toimistosihteeri / koulutoimisto: 044 740 1307
Taksi KT1, Jukka Aaltonen (koulukuljetus pääsääntöisesti): 044 784 5416
Taksi KT2, Heikki Tabell / Jari Porthan (koulukuljetus tilapäisesti): 044 784 5417

Kuopion Tila-auto Oy
Virranniementie 14
70420 Kuopio

Hanna Kinnunen 044 732 9000, hanna.kinnunen@tila-auto.com
Heikki Tabell 040 778 7321, heikki.tabell@tila-auto.com

**Koulukuljetuksen pelisäännöt**

Mitä oppilaat voivat tehdä:

* Oppilaat ovat aikataulun mukaan odottamassa sovitussa turvallisessa paikassa.
* Autoa odotetaan tien reunassa tai pysäkillä.
* Autoon ei mennä eikä poistuta liikenteen puolelta.
* Autoon ei mennä rynnäten.
* Oppilaat menevät yhdessä sovitulle paikoilleen.
* Reppuja ei jätetä turvavyötä käytettäessä selkään, vaan ne pidetään joko jaloissa, sylissä tai tavaratilassa.
* Oppilaat eivät riehu ja melua taksissa.
* Autosta poistutaan rauhallisesti eikä unohdeta reppuja tai vaatteita autoon.
* Oppilas ei poistuessaan autosta saa missään tapauksessa lähteä ylittämään tietä kouluauton edestä tai takaa, vaan odottaa, että kouluauto on lähtenyt.
* Pimeän aikaan oppilas käyttää heijastinta.
* Oppilas ilmoittaa, jos hän voi pahoin esimerkiksi kuumuuden tai ahtauden vuoksi.

**OPPILAS TUODAAN TAI HAETAAN OMALLA AUTOLLA**

Kun **oppilas tuodaan kouluun tai haetaan koulusta** omalla autolla, oppilas jätetään ja haetaan koulun **liikuntasalin puoleiseen päätyyn käyttämällä saattoliikennettä varten tehtyä kääntöympyrää.** Parkkipaikan läpi ajaminen ei ole sallittua turvallisuussyistä, sillä oppilaiden jalankulku on ohjattu parkkipaikan ohi Juhlatalon puoleisesta päädystä. Parkkipaikan läpi voivat ajaa vain henkilöautoja suuremmat autot esim. linja-autot, jotka eivät mahdu kääntymään kääntöympyrässä.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\G7NTI3XV\MC900378797[1].wmf]()**PYÖRÄILYKYPÄRÄN KÄYTTÖ**

Kuuslahden koulun oppilaat käyttävät koulumatkoillaan asianmukaisesti pyöräilykypärää. Kodit ja koulu valvovat kypärän käyttöä yhteistyössä.

**OPPILAAN OIKEUDET JA VELVOLLISUUDET**

Perusopetuslaissa on säädetty oppilaan oikeuksista. Opetussuunnitelman mukaisen opetuksen ja turvallisen opiskeluympäristön lisäksi oppilaalla on oikeus tukiopetukseen ja oppilashuoltoon. Hänellä tulee olla myös oppimisen edellyttämät työtilat, työvälineet ja oppimateriaalit sekä terveellinen kouluateria.

Oppilaalla on myös velvollisuuksia

* osallistuttava opetukseen
* suoritettava tehtävänsä tunnollisesti
* käyttäydyttävä asiallisesti

**KOULUTARVIKKEET**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\KAFPQ7VV\MC900232723[1].wmf]()Tavallisilla oppitunneilla tarvitaan:

* oppikirjat ja tehtäväkirjat
* vihkot
* kirjoitustarvikkeet: lyijykynä, kumi, viivoitin, teroitin, värikynät …

Liikuntatunneilla:

Sisäliikunnassa:

* vaihdettavat, joustavat sisäliikuntavaatteet (ei farkut tms.)
* tunnille voi ottaa myös sisäkengät (joissakin peleissä).

Ulkoliikunnassa

* Sopivat vaatteet ulkoliikuntaan, myös päähine ja käsineet.
* Liikuntavälineitä lajin mukaan kuten luistimet ja kypärä (pakollinen, myös koululla on muutamia lainaksi), sukset jne.

Muista…

* Pyyhe liikuntatunnin jälkeistä peseytymistä varten.
* Merkitä kaikkiin välineisiin nimi.
* Viedä kunkin liikuntajakson jälkeen liikuntavälineet kotiin. Esimerkiksi sukset pitää viedä kotiin hiihtojakson loputtua.

**![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\R0GPE4H2\MC900404029[1].wmf]()KÄNNYKÄT JA MUUT OPPILAAN LAITTEET**

Oppilaat voivat käyttää kännykkää koulupäivän aikana opettajan luvalla, jos huoltaja on antanut luvan oman puhelimen käyttöön. Kännykkää voidaan käyttää koulussa oppimista tukevana välineenä. Kännykät ovat koulussa oppilaan omalla vastuulla ja niiden pitää olla suljettuna/äänettömällä repussa tai pulpetissa koulupäivän ajan. Oppilaat voivat soittaa koulun puhelimella tarvittaessa tärkeät puhelut vanhemmilleen.

 Oppilaiden tuomat omat tavarat ja laitteet ovat omistajan vastuulla koulussa.

**OPPILAIDEN YHTEYSTIEDOT**

On tärkeää, että koululla on ajan tasalla olevat oppilaiden yhteystiedot: nimi, osoite, huoltajan nimi ja huoltajan puhelinnumero. Yhteystiedot on kerätty lukuvuoden alkaessa wilmassa täytettävällä oppilasilmoituksella. Mikäli tiedoissa tapahtuu muutoksia, huoltaja pääsee muuttamaan niitä päivittämällä wilmassa olevaa lomaketta. Jos muutatte tietoja kesken lukuvuoden, laittakaa siitä tieto myös opettajalle.

**KIRJASTOKORTIT**

Oppilaiden kirjastokortti on henkilökohtainen. Sitä käytetään vain omien kirjojen lainaamiseen. Mikäli kortti katoaa, oppilas ja koti hankkivat uuden kortin kadonneen tilalle. Kirjastokorttia tarvitaan viikoittain. Tänä vuonna kirjastoauto käy koulullamme perjantaisin 11.15 – 11.45.

**KOULURUOKAILU**

**![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\G7NTI3XV\MC900343399[1].wmf]()**

Kouluruokailu on osa oppilashuoltoa ja koulun kasvatusta sekä opetusta. Ruokailuaika on 10.50-11.20.

**TIETOA KOULURUOKAILUSTA 2020 – 2021**

Kuuslahden koulun lounasateriat ja iltapäiväkerholaisten välipalat toimitetaan Ahmon koulun valmistuskeittiöltä. Ruokapalveluista vastaa Kuuslahden koululla ravitsemistyöntekijä Silja Paananen.

Kouluruokailun tarkoituksena on täyttää yksi kolmasosa koululaisen päivittäisestä energiantarpeesta, sekä opettaa hyviä ruokailutapoja ja terveellisiä elämäntapoja. Noudatamme uusimpia (2017) valtion ravitsemusneuvottelukunnan kouluruokasuosituksia.

Hankinnoissa, raaka-ainevalinnoissa ja ruokalistasuunnittelussa meille on tärkeää kotimaiset ja lähialueen tuotteet sekä kestävän kehityksen mukainen ja ympäristöasiat huomioiva toiminta ruokapalveluissa. Perunat ja sipulit tulevat Siilinjärveltä, marjat lähialueelta sekä leipätuotteita Kiuruvedeltä ja Nurmeksesta. Käyttämämme liha ja maito ovat kotimaisia.

Ravitsemussuosituksen mukainen ateria tulee koostaa ruokasalissa esillä olevan lautasmalli-kuvan mukaisesti. Lautasmallikuvan tarkoitus on ohjata ruokailijaa kokoamaan terveellinen ja tasapainoinen ateriakokonaisuus. Ravintosuosituksen mukainen ateria sisältää monipuolisesti eri aterianosia jokaisella ateriointikerralla. Terveellinen ja ravitseva ateria sisältää aina pääruoan lisäksi tuoreita kasviksia, leipää, levitettä ja ruokajuomaksi mieluiten rasvatonta maitoa tai piimää. Vain syöty ruoka ravitsee. Roskiin päätyvä ruoka nostaa ruokakustannuksia ja kuormittaa ympäristöä tarpeettomasti. Ruokahävikin vähentämiseksi on jokaisen tunnistettava ja kannettava oma vastuunsa.

Valtakunnallisen allergiaohjelman ja linjausten mukaan pyritään välttämään turhia allergiadieettejä. Erityisruokavalioilmoitukset tehdään lukuvuosittain kouluterveydenhoitajan kautta keittiöille. Ruokapalveluhenkilöstön työtä helpottaisi, jos yksilöllistä erikoisruokavaliota (mm. keliakia, maidoton, moniallergia) tarvitseva ruokailija ilmoittaisi poissaolonsa keittiölle ennakoivasti, näin vältymme turhalta aterian valmistukselta.

Ruokalistat löytyvät Siilinjärven kunnan nettisivuilta. Noudatamme kuuden viikon kiertävää ruokalistaa. Toteutamme yhden toiveruokapäivän syys- ja kevätlukukauden aikana sekä joulun ja pääsiäisen aikaan tarjoamme juhla-aterian. Iloitaan ja nautitaan yhdessä terveellisestä, monipuolisesta ja maistuvasta kouluruoasta.

Hyvää alkanutta lukuvuotta kaikille!

Kouluruokailua koskevissa asioissa voitte ottaa yhteyttä suoraan Kuuslahden koulun keittiölle Silja Paanaseen p. 044 740 1592 tai Ahmon koulun ruokapalveluesimies Meiju Metsäjokeen p. 044 740 1716

Sirpa Kurki

ruoka- ja puhtauspalvelujohtaja

p. 044 740 1303

**OPPILASHUOLTO**

Oppilashuollolla tarkoitetaan oppilaan hyvän oppimisen, hyvän psyykkisen ja fyysisen terveyden sekä sosiaalisen hyvinvoinnin edistämistä ja ylläpitämistä sekä niiden edellytyksiä lisäävää toimintaa kouluyhteisössä. Oppilashuollossa tärkeää on varhainen tuki ja ongelmien ehkäisy. Oppilashuoltotyössä keskeistä on monialaisuus.

Oppilashuolto järjestetään yhteistyössä opetustoimen, sosiaalitoimen ja terveystoimen kanssa.

Oppilashuoltoa toteutetaan koko kouluyhteisöä tukevana yhteisöllisenä oppilashuoltona ja yksilökohtaisena oppilashuoltona. Yksilökohtaisella oppilashuollolla tarkoitetaan oppilaalle annettavia kouluterveydenhuollon palveluja, oppilashuollon psykologi- ja kuraattoripalveluja sekä yksittäistä oppilasta koskevaa monialaista oppilashuoltoa. Oppilashuoltoa toteutetaan yhteistyössä oppilaan ja hänen huoltajansa kanssa.

**OPPIMISEN JA KOULUNKÄYNNIN TUKI**

Oppimisen ja koulunkäynnin tuen kolme tasoa ovat yleinen, tehostettu ja erityinen tuki. Tuen tarvetta ja tukimuotoja arvioidaan yhteistyössä opettajien, oppilaan ja huoltajien kanssa. Tukitoimet pyritään aloittamaan mahdollisimman varhain.



**Yleinen tuki** on osa päivittäistä koulutyötä ja sen perustana on jokaisen oppilaan oikeus saada laadukasta opetusta kaikkina koulupäivinä. Tuki on ensisijaisesti omassa luokassa tapahtuvaa ja tukimuotoja ovat mm. tukiopetus, eriyttäminen (materiaalit ja menetelmät), ohjaus, koulunkäynninohjaajan tuki, samanaikaisopetus, joustavat ryhmittelyt sekä osa-aikainen erityisopetus.

**Tehostetun tuen** vaiheeseen siirrytään, kun oppilas tarvitsee säännöllistä ja pitkäaikaista tukea tai samanaikaisesti useita tukimuotoja. Tukimuodot ovat samoja kuin yleisen tuen aikana. Tehostetulla tuella pyritään ehkäisemään ongelmien kasvaminen, monimuotoistuminen ja kasautuminen. Ennen tehostetun tuen alkamista oppilaalle laaditaan pedagoginen arvio ja oppimissuunnitelma yhdessä huoltajien kanssa.

**Erityistä tukea** annetaan oppilaille, joiden kasvun, kehityksen ja oppimisen tavoitteiden saavuttaminen ei toteudu riittävästi muilla tukitoimilla. Ennen erityiseen tukeen siirtymistä laaditaan pedagoginen selvitys, jossa kuvataan oppilaan oppimisen etenemistä sekä tehdään kokonaisarvio oppilaan tarvitsemasta tuesta. Pedagogisen selvityksen pohjalta oppilaalle laaditaan henkilökohtainen opetuksen järjestämistä koskeva suunnitelma (HOJKS).

**OSA-AIKAINEN ERITYISOPETUS**

Erityisopettajan antama opetus on osa-aikaista erityisopetusta. Osa-aikaista erityisopetusta annetaan oppilaille, joilla on esimerkiksi oppimisvaikeuksia, vaikeuksia opiskelutaidoissa, vuorovaikutustaidoissa tai koulunkäynnissä. Osa-aikaisen erityisopetuksen tavoitteena on vahvistaa oppilaan oppimisedellytyksiä sekä ehkäistä oppimisen ja koulunkäynnin vaikeuksien syntyä tai syvenemistä. Osa-aikainen erityisopetus toteutetaan muun opetuksen yhteydessä samanaikaisopetuksena, pienryhmässä tai yksilöllisesti, ja sitä voidaan järjestää kaikilla tuen tasoilla.

erityisopettaja Lotta Salmi

puh. 044 740 1356

sähköposti: lotta.salmi@siilinjarvi.fi

Kuuslahden koululla maanantaisin

**TUKIOPETUS**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\XUO0QFQY\MC900297541[1].wmf]()

Tukiopetus on eriyttämisen muoto, jolle ovat ominaisia yksilölliset tehtävät, yksilöllinen ajankäyttö ja ohjaus. Tukiopetus on tarkoitettu opinnoissa tilapäisesti, esimerkiksi sairauden vuoksi jälkeen jääneelle oppilaalle. Tukiopetuksen tarpeen toteaa oppilaan opettaja. Tukiopetus järjestetään pääsääntöisesti oppituntien ulkopuolella. Tukipetusta voi antaa myös joku muu kuin oppilaan oma opettaja. Tukiopetuksen järjestämisestä ilmoitetaan oppilaan huoltajalle.

**KOULUKURAATTORI KUUNTELEE, OHJAA JA AUTTAA**

Koulukuraattori on koulun sosiaalityöntekijä ja yksi oppilashuollon toimijoista koululla. Koulukuraattorin työhön kuuluvat yhteisöllinen- ja yksilökohtainen oppilashuoltotyö.

Koulukuraattori auttaa, kun joku asia mietityttää – käyttäytyminen, haasteet vuorovaikutuksessa, huolet tai vaikeudet ihmissuhteissa, sääntöjen rikkominen, runsaat poissaolot, perhetilanteet tai erilaiset muutostilanteet – ratkotaan yhdessä.

Koulukuraattori tapaa oppilaita koululla, keskustelee huoltajien kanssa ja tekee yhteistyötä koulun väen sekä muiden yhteistyötahojen kanssa.

Koulukuraattoriin voi ottaa yhteyttä oppilas itse, huoltajat, koulun henkilökunta sekä muut yhteistyötahot puhelimitse, Wilman kautta tai sähköpostilla.

Kuuslahden koululla koulukuraattori on tavattavissa noin kerran kuukaudessa ja tarvittaessa muunakin ajankohtana.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\KAFPQ7VV\MC900398089[1].wmf]()

Koulukuraattori Anna-Maria Niskanen

puh. 044 740 1358

sähköposti: anna-maria.niskanen@siilinjarvi.fi

**PSYKOLOGIPALVELUT**

Koululla toimivan aluepsykologin työnkuvaan kuuluu lapsen/nuoren kasvun, kehityksen ja oppimisen psykologinen arviointi yhteistyössä vanhempien ja koulun kanssa. Psykologi antaa ohjausta, neuvontaa, lyhyitä tukikäyntijaksoja mm. erilaisiin mielialaan, jaksamiseen ja itsetuntoon liittyvissä asioissa sekä suosittaa tarvittaessa tarkempia tutkimuksia ja tukitoimia. Tuki- ja tutkimuskäyntijaksot suunnitellaan aina yksilöllisesti oppilaan tarpeen mukaan, ja käynnit voidaan toteuttaa joko koululla tai Hyvinvointineuvolassa (os. Isoharjantie 6). Psykologi toimii myös osana koulun yhteisöllistä oppilashuoltoa.

Aluepsykologiin voivat ottaa yhteyttä oppilas, vanhemmat, opettajat tai yhteistyökumppanit.

Kuuslahden koulun aluepsykologi Elisa Karvonen, p. 044 740 2427

**KOULUTERVEYDENHUOLTO PALVELEE**

Terveystarkastus / terveystapaaminen järjestetään koululla kerran lukuvuodessa.

THL:n määrittämät laajat terveystarkastukset ovat 1 ja 5 luokalla, jolloin lapsilla on terveydenhoitajan tarkastuksen lisäksi koululääkärin tarkastus. Lääkärintarkastuksiin kutsutaan vanhemmat mukaan. Myös muihin tarkastuksiin vanhemmat ovat tervetulleita mukaan niin halutessaan.

Koululääkärinä toimii Siilinjärven terveyskeskuslääkäri

- Ajanvaraus terveydenhoitajan kautta

- Koululääkärille kuuluvat terveystarkastukset sekä koulunkäyntiin ja oppimiseen liittyvät asiat

- Sairaanhoito omalääkärin vastaanotolla

Terveydenhoitaja Vesta Hynynen, p: 044 7402417

- Koululla sovittuna maanantaina kerran kuukaudessa

- Sähköposti: vesta.hynynen@siilinjarvi.fi

- Myös Wilman kautta voi ottaa yhteyttä

TERVEYSTARKASTUKSET lukuvuonna 2020 - 2021

1. LUOKKA

- Kesällä tehdään kouluun tulevan lapsen terveydenhoitajan terveystarkastus

- Talven aikana koululla lääkärin tarkastus, johon vanhemmat kutsutaan mukaan. lääkärintarkastuksen tukena käytetään THL:n lomakkeita sekä Neuvokas perhe korttia

2 - 3 LUOKKA

- Terveydenhoitajan tarkastus

- Keskustelua arkirytmistä ja terveystottumuksista

- Kasvu ja kehitys, tarvittaessa näkö, hemoglobiini (lab.lähete), ryhti

4. LUOKKA

- Terveydenhoitajan tarkastus

- Keskustelua arkirytmistä ja terveystottumuksista

- Kasvu, kehitys sekä ryhti

- Tarvittaessa yksilöllisesti jutellaan murrosikäasiat sekä tutkitaan näkö (Hb lab.läheteellä)

5. LUOKKA

- Terveydenhoitajan tarkastus + lääkärintarkastus johon kutsutaan vanhemmat mukaan. Tarkastuksen tukena käytetään THL:n lomakkeita

- Keskustelua arkirytmistä ja terveystottumuksista

- Kasvu ja kehitys, ryhti, verenpaine ja näkö

- Murrosikään liittyvät asiat käydään läpi joko jutellen tai terveydenhoitajan pitämällä oppitunnilla

- HPV-rokotukset

6. LUOKKA

- Kasvu ja kehitys, ryhti, tarvittaessa näkö (Hb lab.lähetteellä)

- HPV-rokotukset jatkuu

- Jutellaan yläkouluun siirtymisestä sekä muutama sana vielä murrosiän kehityksestä ja harrastuksista

****

**Vastaan mielelläni kysymyksiin ja pohdin kanssanne terveyteen liittyviä asioita, saa ottaa yhteyttä!**

**TAPATURMAVAKUUTUKSET**

Kunta on vakuuttanut oppilaat tapaturman varalle. Vakuutus on voimassa kouluaikana, jolloin se kattaa:

* Oppitunnit välitunteineen
* Opetus- ja työsuunnitelmassa määritellyt urheilukilpailut, retket ja opintokäynnit.
* Matkat **suorinta tietä kouluun ja koulusta kotiin.**

Oppilasvakuutuksista on tarkempi tiedote lukuvuositiedotteen liitteenä!

**ILTAPÄIVÄKERHOTOIMINTA**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\2H2IU6EA\MC900429689[1].wmf]()Kunta järjestää koulullamme maksullista iltapäiväkerhotoimintaa 1.-3. –luokkien oppilaille. Kerhotilana toimii vapaana oleva luokka ja liikuntasali. Sään salliessa myös ulkoillaan päivittäin. Ohjaajina toimivat Maarit Jauhiainen (vastuuohjaaja / ma, ke-pe) ja Eveliina Vinni (ti). Kerho alkaa heti koulupäivän päätyttyä ja päättyy klo 16.30.

**ESIOPETUS JA PÄIVÄHOITO**

Koulurakennuksessa järjestetään myös esiopetusta ja päivähoitoa. Alkuopetusluokat ja esiopetus tekevät tiivistä yhteistyötä pitämällä esimerkiksi yhteisiä liikunta- ja opetustuokioita. Teemme esiopetuksen ja päivähoidon kanssa yhteistyötä myös erilaisten tapahtumien järjestämisessä.

**OPPILASKUNTA**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\OXSVDRKY\MC900233161[1].wmf]()Oppilaat kuuluvat koulun jäseninä koulun oppilaskuntaan. Oppilaskunnan hallitukseen valitaan kultakin luokka-asteelta oman luokkansa edustaja. Valinta tehdään tammikuussa ja entinen hallitus jatkaa syyslukukauden. Oppilaskunnan toiminnasta vastaa tänä vuonna Kirsi Tavasti. Oppilaskunta tekee ehdotuksia ja ratkaisee asioita opettajakunnan ja oppilaiden ehdottamiin oppilaita koskeviin (esim. välituntivälineet ja niiden käyttö, ulkoilu- ja toimintapäivät jne.) asioihin. Oppilaskunnan kautta oppilaat pääsevät vaikuttamaan itseään koskeviin asioihin.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\2H2IU6EA\MC900291908[1].wmf]()**KERHOTOIMINTA**

Koululla pidetään lukuvuoden kuluessa erilaisia kerhoja sekä esimerkiksi 4H-kerhoa. Tietoa koulun kerhoista tulee kotiin erillisissä tiedotteissa. Tiedot koulun kerhoista löytyvät myös koulun peda.net -sivuilta. Kerhoja voivat pitää opettajat, ulkopuoliset yhdistykset tai järjestöt sekä vanhemmat.

**KUUSLAHDEN VANHEMPAINYHDISTYS**

Kuuslahden vanhempainyhdistys on toiminnallaan tukemassa koulutyötä monin eri tavoin ja edistää koulun, päiväkodin ja kodin välistä yhteistyötä.

Viime vuosien aikana vanhempainyhdistys on järjestänyt koulun juhliin ja tapahtumiin tarjoiluja ja palkintoja, lahjoittanut stipendejä koulun kevätjuhlaan. Vanhempainyhdistys järjestää tapahtumia itsenäisesti ja koulun kanssa yhteistyössä toimien ympäri vuoden. Vanhempainyhdistys järjestää vuosittain erilaista ohjelmaa koululaisille lastenoikeuksien päivän yhteyteen ja keväisin vietetään tutuksi tullutta, koko kylän yhteistä Kuuslahden Kuhinat -tapahtumaa. Tapahtumien avulla sekä syksyisin toteutettavalla wc- ja talouspaperien myynnillä kerätään varoja mm. oppilaiden leirikouluihin sekä retkiin. Varojen avulla toteutetaan myös päiväkodin retkiä.

Yhdistys haluaa profiloitua myös entistä enemmän koko kylän yhdistyksenä, josta hyvänä esimerkkinä on kesän 2020 aikana aloitettu hanke Kuuslahden koulun rannan kunnostamiseen. Hanke on toteutettu Kalakukko ry:ltä saadun Leader -rahoituksen, Siilinjärven kunnan rahoituksen sekä kyläläisten ja aktiivisten vanhempien talkootyön voimin. Hanke on edennyt hyvää vauhtia ja tavoite on saada viimeistelevät työt tehtyä kesän 2021 aikana. Uimapaikan lisäksi koulun rantaan on tehty venepaikkoja, jotka ovat lunastettavissa vanhempainyhdistykseltä.

Yhdistys mahdollistaa Kuuslahden koululaisille sekä päiväkotilaisille oppimisen tueksi monipuolisia retkiä ja tapahtumia ilman vanhempien rahallista panostusta ja siksi onkin tärkeää, että mukana on jatkossakin aktiivisia jäseniä.

Vanhempainyhdistys toivottaa kaikki mukaan toimintaan. Jäseneksi ilmoittautuminen onnistuu lähettämällä sähköpostia kuuslahdenvahempainyhdistys@gmail.com –osoitteeseen. Liittyminen on maksutonta – ei jäsenmaksua, ei velvoitteita, kaikki mukaan! Mitä enemmän jäseniä, sitä paremmin huoltajien ääni tulee kuuluviin. Yhdistyksen hallitukseen etsitään myös aktiivisia uusia jäseniä. Jos haluat olla mukana kehittämässä koulun ja kodin välistä yhteistyötä sekä edistää koko kylän yhteisöllisyyttä, ota rohkeasti yhteyttä!

**Kaikille avoin liikuntavuoro Kuuslahden koulun salissa**

Kuuslahden vanhempainyhdistys on varannut koulun liikuntasaliin avoimen vuoron, jonne kaikki lapset perheineen ovat tervetulleita!

* **Torstaina perheiden yhteinen liikuntavuoro klo 17-19**

– klo 17-18 alle kouluikäiset lapset vanhempineen

– klo 18-19 kouluikäiset lapset vanhempineen

* Mikäli perheissä on monen ikäisiä lapsia, voi liikuntavuoroon osallistua koko perhe, mutta huomioithan pienemmät lapset liikuntavuoron aikana.
* Liikuntavuoroilla ei ole ohjattua toimintaa, ja kaikki lapset tulevat salivuorolle aikuisten seurassa.
* Koulun liikuntavälinevarasto on käytettävissä.
* Ovet aukeavat 15 minuuttia ennen vuoron alkua.
* Huolehdithan hyvästä käsihygieniasta ja tulet vuorolle vain täysin terveenä.
* Vuoroihin ei tarvitse ilmoittautua.

Tervetuloa mukaan!

Kuuslahden vanhempainyhdistys